На основу члана 44. став 2. Закона о култури („Службени гласник Републике Србије“, број 72/09, 13/16, 30/16 - испр., 6/20, 47/21 и 78/21), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 16. став 1. тачка 5. Одлуке о оснивању Историјског Архива Ниш („Службени лист Града Ниша", број 2/11- пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Историјског Архива Ниш за 2022. годину, број 01/780-21, који је донео Управни одбор ове установе, на седници одржаној 10.12.2021.године.

 II Програм рада Историјског Архива Ниш за 2022. годину реализоваће се у складу са Финансијским планом ове установе за 2022. годину.

 III Решење доставити Историјском Архиву Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

 ***О б р а з л о ж е њ е***

 На основу члана 44. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21), члана 16. Одлуке о оснивању Историјског Архива Ниш („Службени лист Града Ниша", број 2/11- пречишћен текст, 115/16, 99/20 и 85/21) и члана 35. Статута Историјског Архива Ниш, управни одбор Историјског Архива Ниш, на седници одржаној 10.12.2021. године, донео је Програм рада Историјског Архива Ниш за 2022. годину, број 01/780-21, и доставио га Градској управи за друштвене делатности на даљу надлежност.

Историјски архив Ниш је за 74 годинe постојања и рада дао немерљив допринос очувању драгоцене српске баштине и прерастао у препознатљиву установу чувара времена Града Ниша и општина Сврљиг, Ражањ, Сокобања, Алексинац, Мерошина, Дољевац и Гаџин Хан. Тимским радом, уз поштовање свих закона и нормативних аката који регулишу рад архива, настојаће да задржи тренд, очува позицију коју има у Републици Србији и у целом региону.

 У 2022. години ова установа ће наставити дигитализацију остале архивске грађе и документарног материјала, али и започету акцију бесплатне дигитализације архивске грађе која је у власништву приватних лица. У наредној години планирана је изложба о глумцу, композитору, вајару, оперском певачу, носиоцу Албанске споменице из Ниша, Душану Цветковићу, у холу Историјског архива Ниш, док ће се испред зграде Установе, на сталним паноима, приредити изложба којом ће се представити телеграми из њиховог фонда. Као резултат успешне сарадње Историјског архива Ниш и других архива југоистока Србије, планирана је заједничка изложба на којој ће се представити најстарија документа Архива из Лесковца, Врања, Пирота, Прокупља, Неготина и Историјског Архива Ниш.

У овој години планирана је завршна фаза поправке фасаде зграде (кречење), замена настрешнице изнад главног улаза у зграду Архива, реновирање тоалета у приземљу зграде, као и набавка рачунара и рачунарске опреме, канцеларијског намештаја и климе.

Дигитализација архивске грађе поред основног значаја, њене заштите од прекомерне употребе, омогућава већу доступност и коришћење архивске грађе, као и информације које поседују архивски документи. Дигитализацијом се омогућује двосмерно пружање информација - из саме грађе и о архивској грађи.

Историјски Архив ће у 2022. години наставити да пружа услуге корисницима и услужује истраживаче, врши пријем нових фондова, усаглашавање са постојећим пописима, њихов смештај у одговарајуће полице и устројавање досијеа истих по архивистичком протоколу, заштита и одржавање преузетих фондова.

 Чланом 33. Одлуке о буџету Града Ниша за 2022. годину („Службени лист Града Ниша“, број 124/21) прописано је да „директни корисници буџетских средстава, који су у буџетском смислу одговорни за индиректне кориснике буџетских средстава, врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски план. У складу са наведеним, управни одбор Установе донео је Финансијски план Историјског Архива Ниш за 2022. годину, који је у циљу целовитог сагледавања Програма достављен у прилогу.

Имајући у виду да је Програм рада Историјског Архива Ниш за 2022. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Програм рада Историјског Архива Ниш за 2022. годину, као у диспозитиву.

вршилац дужности заменика начелника

 Градске управе за друштвене делатности

Павлина Михајленко